Na temelju članka 95. Zakona o komunalnom gospodarstvu („Narodne novine“ broj 68/18,110/18, 32/20 i 145/24) i članka 30. Statuta Općine Polača („Službeni glasnik“ Općine Polača, broj 1/21), Općinsko vijeće Općine Polača na svojoj ___  sjednici, održanoj dana __________ godine, donosi

O D L U K U
o komunalnoj naknadi

I. OSNOVNE ODREDBE
Članak 1.
	Ovom Odlukom utvrđuju se naselja u Općini Polača u kojima se naplaćuje komunalna naknada, svrha komunalne naknade, područja zona u Općini Polača, koeficijenti zona (Kz), koeficijenti namjene (Kn), rok plaćanja komunalne naknade, nekretnine važne za Općinu Polača koje su u potpunosti ili djelomično oslobađaju od plaćanja komunalne naknade, uvjeti zbog kojih se u pojedinačnim slučajevima može odobriti potpuno ili djelomično oslobođenje od obveze plaćanja komunalne naknade, rješenja o komunalnoj naknadi.

II. SVRHA KOMUNALNE NAKNADE
Članak 2.
	Komunalna naknada je prihod proračuna Općine Polača, a plaća se za održavanje komunalne infrastrukture.
	Koristi se za:
· financiranje održavanja i građenja komunalne infrastrukture,
· financiranje građenja i održavanja objekata predškolskog, školskog, zdravstvenog i 
socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu Općine Polača ako se time ne dovodi u pitanje mogućnost održavanja i građenja komunalne infrastrukture.

Članak 3.
	Komunalna naknada plaća se za:
· stambeni prostor,
· poslovni prostor,
· garažni prostor,
· građevinsko zemljište koje služi za obavljanje poslovne djelatnosti,
· neizgrađeno građevinsko zemljište,
dakle za nekretnine koje se nalaze na području na kojem se najmanje obavljaju 
komunalne djelatnosti održavanja nerazvrstanih cesta i održavanja javne rasvjete i koje su opremljene najmanje pristupnom cestom, niskonaponskom električnom mrežom i vodom prema mjesnim prilikama te čini sastavni dio infrastrukture Općine Polača.
	Građevinskim zemljištem koje služi obavljanju poslovne djelatnosti smatra se zemljište koje se nalazi unutar ili izvan granica građevinskog područja, a na kojem se obavlja poslovna djelatnost.
	Neizgrađenim građevinskim zemljištem smatra se zemljište koje se nalazi unutar granica građevinskog područja na kojem se u skladu s propisima kojima se uređuje prostorno uređenje i gradnja mogu graditi zgrade stambene ili poslovne namjene , a na kojemu nije izgrađena zgrada ili na kojemu postoji privremena građevina za čiju izgradnju nije potrebna građevinska dozvola. Neizgrađenim građevinskim zemljištem smatra se i zemljište na kojem se nalazi ruševina zgrade.

III. OBVEZNICI PLAĆANJA KOMUNALNE NAKNADE

Članak 4.
	Komunalnu naknadu plaća vlasnik, odnosno korisnik nekretnine iz članka 3. Ove Odluke.
	Korisnik nekretnine iz prethodnog stavka ovog članka plaća komunalnu naknadu ako:
· je na njega obveza plaćanja te naknade prenesena pisanim ugovorom,
· nekretninu koristi bez pravnog osnova ili
· se ne može utvrditi vlasnik.
Vlasnik nekretnine solidarno jamči za plaćanje komunalne naknade ako je obveza 
plaćanja te naknade prenesena na korisnika nekretnine pisanim ugovorom.

IV. OBVEZA PLAĆANJA KOMUNALNE NAKNADE

Članak 5.
	Obveza plaćanja komunalne naknade:
· danom izvršnosti uporabne dozvole, odnosno danom početka korištenja nekretnine 
koja se koristi bez uporabne dozvole
· danom sklapanja ugovora kojim se stječe vlasništvo ili pravo korištenja nekretnine,
· danom pravomoćnosti odluke tijela javne vlasti kojim se stječe vlasništvo 
nekretnine,
· danom početka korištenja nekretnine koja se koristi bez pravne osnove.
Obveznik plaćanja komunalne naknade dužan je u roku od 15 dana od dana nastanka obveze plaćanja komunalne naknade, promjena osobe obveznika ili promjene drugih podataka bitnih za utvrđivanje obveze plaćanja komunalne naknade (promjena obračunske površine nekretnine ili promjena namjene nekretnine), prijaviti Jedinstvenom upravnom odjelu Općine Polača, nastanak te obveze, odnosno promjenu tih podataka.
	Ako obveznik plaćanja komunalne naknade ne prijavi obvezu plaćanja komunalne naknade, promjenu osobe obveznika ili promjenu drugih podataka bitnih za utvrđivanje obveze plaćanja komunalne naknade u propisanom roku, dužan je platiti komunalnu naknadu od dana nastanka obveze.



V. PODRUČJA ZONA i KOEFICIJENT ZONA

Članak 6.
	Na području Općine Polača utvrđuje se 1 zona za plaćanje komunalne naknade, koje obuhvaćaju slijedeća naselja te pripadajući koeficijent zone (Kz):
	ZONA
	NASELJE
	KOEFICIJENT 
ZONE (Kz)

	I
	Polača, Kakma, Donja Jagodnja, Gornja Jagodnja
	1,00



VI.  KOEFICIJENTI NAMJENE

Članak 7.
	Koeficijent namjene (Kn) ovisno o vrsti nekretnine i djelatnosti koja se obavlja, iznosi za:
	r.br. 
	VRSTA NEKRETNINE I DJELATNOSTI
	VISINA KOEFICIJENTA NAMJENE (Kn)

	1.
	Stambeni prostor
	1,00

	2.
	Stambeni prostor i poslovni prostor koji koriste neprofitne udruge građana
	1,00

	3.
	Garažni prostor
	1,00

	4.
	Poslovni prostor koji služi za proizvodne djelatnosti
	5,00

	5.
	Poslovni prostor trgovina i skladišta  na malo mješovite robe
	10,00

	6.
	Poslovni prostor trgovina i skladišta na veliko 
	10,00

	7.
	Restorani, barovi, cafe bar
	10,00

	8.
	Poslovni prostor prerade, distribucije i skladištenja robe 
	5,00

	9.
	Opskrba električnom energijom, plinom, parom i toplom vodom
	10,00

	10.
	Skupljanje, pročišćavanje i distribucija vode
	10,00

	11.
	Pošta i telekomunikacije
	10,00

	12.
	Škola i dječji vrtići
	1,00

	13.
	Zdravstvena zaštita i socijalna skrb- starački domovi
	5,00

	14.
	Obrtničke usluge i djelatnosti (frizerske, krojačke, obućarske, knjigovodstvo)
	10,00

	15.
	Obrtničke usluge i djelatnosti (zidarske, vodoinstalaterske, limarske, automehaničarske, bravarski i sl.)
	5,00

	16. 
	Poslovni prostor za prodaju proizvoda  za zaštitnu  bilja, zaštitu životinja,  (poljo apoteka, veterinarska apoteka)
	5,00

	17.
	Poslovni prostor za prodaju proizvoda za zdravstvenu zaštitu (ljekarne)
	 5,00

	18.
	Djelatnosti odvjetničkih usluga, financijskog posredovanja, osiguranje života i ostala osiguranja, djelatnost kockanja i klađenja
	10,00

	19.
	Objekti za rekreaciju (zatvoreni prostori), fitnes centri i ostalo
	10,00

	20.
	Građevinsko zemljište koje služi obavljanju poslovne djelatnosti   
	10% koeficijenta namjene koji je određen za poslovni prostor

	21.
	Neizgrađeno građevinsko zemljište
	0,05


Za poslovni se prostor i građevinsko zemljište koje služi obavljanju poslovne
 djelatnosti, u slučaju kad se poslovna djelatnost ne obavlja više od 6 mjeseci u kalendarskoj godini, koeficijent namjene umanjuje se za 50%, ali ne može biti manji od koeficijenta namjene za stambeni prostor, odnosno za neizgrađeno građevinsko zemljište.
	Za hotele, apartmanska naselja i kampove visina godišnje komunalne naknade ne može biti  veća od 1,5% ukupnoga godišnjeg prihoda iz prethodne godine, ostvarenog u hotelima, apartmanskim naseljima i kampovima koji se nalaze na području Općine Polača.

VII. ROK PLAĆANJA

Članak 8.
	Godišnji iznos komunalne naknade za poslovne prostore, kao i za građevinsko zemljište koje služi u svrhu obavljanja poslovne djelatnosti, u tekućoj godini plaća se u 12 obroka, na način da se svaki mjesec plati 1 obrok, najkasnije do 20-og u mjesecu za prethodni mjesec.
	Godišnji iznos komunalne naknade za stambeni prostor, garažni prostor  i neizgrađeno građevinsko zemljište plaća se za tekuću godinu četveromjesečno, s rokovima dospijeća na način kako slijedi:
1. za prvo četveromjesečje do 30. travnja tekuće godine,
2. za drugo četveromjesečje do 31. kolovoza tekuće godine,
3. za treće četveromjesečje do 31. prosinca tekuće godine.
Obveznicima plaćanja komunalne naknade – fizičkim osobama dostavit će se uplatnice, dok će se obveznicima plaćanja komunalne naknade – pravnim osobama mjesečno dostavljati računi.
Obveznik koji ne plati komunalnu naknadu na vrijeme plaća i zateznu kamatu.

Članak 9.
	Kontrolu naplate komunalne naknade kao i ovrhu provodi Jedinstveni upravni odjela Općine Polača na način i po postupku propisanom zakonom kojim se utvrđuje opći odnos između poreznih obveznika i poreznih tijela koja primjenjuje propise o porezima i drugim javnim davanjima, a Zakonom o komunalnom gospodarstvu nije propisano drugačije.

VIII. OSLOBOĐENJE OD PLAĆANJA KOMUNALNE NAKNADE

Članak 10.
	Oslobađanje od plaćanja i popust na plaćanje komunalne naknade :
1. ne plaća se za građevinska zemljišta na kojima su spomen – obilježja, spomen-područja i masovne grobnice, te sakralne objekte i ispraćajne dvorane
2. ne plaća se za nekretnine koje se upotrebljavaju za djelatnost vatrogasnih službi,
3. ne plaća se za športske objekte koje Općina Polača daje na korištenje, upravljanje ili održavanje vlastitim trgovačkim društvima odnosno sportskim udrugama, osim poslovnog prostora unutar tih objekata koji se daje u zakup ili podzakup,
4. ne plaća se za nekretnine koje su u cijelosti u vlasništvu Općine Polača i kojih je Općina Polača jedini korisnik,
5. nekretnine investitora u poslovnim zonama ostvaruju popust na plaćanje komunalne naknade i to:
· 50% iznosa u prve 2 (dvije) godine poslovanja,
Za ostvarivanje prava na popust od plaćanja komunalne naknade investitori u poslovnim zonama iz stavka 1. točke 7. ovog članka dužni su dostaviti pisani zahtjev za ostvarivanje prava na popust.

Članak 11.
	Slučajevi potpunog ili djelomičnog oslobođenja od obveza plaćanja komunalne naknade su:
· obveznik koji živi u staračkom domaćinstvu na području Općine Polača na temelju zahtjeva kojeg podnosi Jedinstvenom upravnom djelu Općine Polača  (pod staračkim domaćinstvom smatra se smatra se domaćinstvo u kojem živi bračni par ili samac stariji od 65 godina), a u postupku se utvrdi da nema osnovnih materijalnih primanja za život te da su sami korisnici navedenog stambenog  prostora.
· staračko domaćinstvo u kojem živi mlađa osoba od 65 godina čiji invaliditet iznosi 80 % i više, a u postupku se utvrdi da nema osnovnih materijalnih primanja za život i da je jedini korisnik stambenog prostora.

Članak 12.
	Rješenje o privremenom oslobađanju od obveze plaćanja komunalne naknade donosi Jedinstveni upravni odjel Općine Polača u upravnom postupku za jednu kalendarsku godinu, po zahtjevu obveznika uz priložene dokaze o ostvarivanju tog prava sukladno odredbama ove Odluke.
	Zahtjev za ishođenje Rješenja o privremenom oslobađanju od obveze plaćanja komunalne naknade podnosi se za svaku kalendarsku godinu posebno.
	
IX. ODLUKA O ODREĐIVANJU VRIJEDNOSTI BODA KOMUNALNE NAKNADE

Članak 13.
	Općinsko vijeće Općine Polača odlukom utvrđuje vrijednost boda komunalne naknade do kraja studenog tekuće godine koja se primjenjuje od 01. siječnja iduće godine.
	Vrijednost boda komunalne naknade određuje se u eurima po m2 korisne površine stambenog prostora u prvoj zoni Općine Polača, a polazište za utvrđivanje vrijednosti boda procjena troškova održavanja komunalne infrastrukture iz Programa održavanja komunalne infrastrukture uz uvažavanje uz uvažavanje predvidivih i drugih raspoloživih izvora financiranja održavanja komunalne infrastrukture.
	Ako Općinsko vijeće Općine Polača ne odredi vrijednost boda komunalne naknade do kraja studenog tekuće godine, za obračun komunalne naknade u sljedećoj kalendarskoj godini, vrijednost boda se ne mijenja.


X. OBRAČUN KOMUNALNE NAKNADE  

Članak 14.
	Komunalna naknada obračunava se po m2 površine nekretnine za koju se utvrđuje obveze plaćanja komunalne naknade i to za:
· stambeni, poslovni ili garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene  najamnine (NN RH 40/97. I 117/05.)
· građevinsko zemljište koje služi za obavljanje poslovne djelatnosti i neizgrađeno građevinsko zemljište po jedinici stvarne površine.
Iznos komunalne naknade po metru (m2) površine nekretnine utvrđuje se množenjem:
· koeficijenta zone (Kz),
· koeficijenta namjene (Kn) i
· vrijednosti boda komunalne naknade (B).
Formula za obračun godišnjeg iznosa komunalne naknade glasi: KN = Kz x Kn x B x m2.

XI. RJEŠENJE O KOMUNALNOJ NAKNADI 

Članak 15.
	Rješenje o komunalnoj naknadi donosi Jedinstveni upravni odjel Općine Polača sukladno ovoj Odluci i Odluci o visini obračunske jedinice – boda (B) za izračun komunalne naknade u postupku pokrenutom po službenoj dužnosti.
	Rješenje iz prethodnog stavka ovog članka donosi se do 31. ožujka tekuće godine, ako se odlukom Općinskog vijeća Općine Polača mijenja vrijednost boda komunalne naknade ili drugi podatak bitan za njezin izračun u odnosu na prethodnu godinu kao i u slučaju promjene drugih podataka bitnih za utvrđivanje obveze plaćanja komunalne naknade.
	Rješenjem o komunalnoj naknadi utvrđuje se:
· iznos komunalne naknade po m2 nekretnine,
· obračunska površina nekretnine,
· godišnji iznos komunalne naknade,
· mjesečni iznos komunalne naknade, odnosno iznos obroka komunalne naknade 
ako se naknada ne plaća mjesečno i
· rok za plaćanje mjesečnog iznosa komunalne naknade, odnosno iznosa obroka 
komunalne naknade ako se naknada ne plaća mjesečno.
	Godišnji iznos komunalne naknade utvrđuje se množenjem površine nekretnine za koju se utvrđuje obveza plaćanja komunalne naknade i iznosa komunalne naknade po m2 površine nekretnine.
	Ništavno je rješenje o komunalnoj naknadi koje nema propisani sadržaj.
	Rješenje o komunalnoj naknadi donosi se i ovršava u postupku i na način propisan zakonom koji se uređuje opći odnos između poreznih obveznika i poreznih tijela koji primjenjuju propise o porezima i drugim javnim davanjima, ako Zakonom o komunalnom gospodarstvu nije propisano drugačije.
	Protiv rješenja o komunalnoj naknadi i rješenja o njegovoj ovrsi te rješenja o obustavi postupka, može se izjaviti žalba o kojoj odlučuje upravno tijelo Zadarske županije nadležno za poslove komunalnog gospodarstva.

XII. PRIJELAZNE I ZAVRŠNE ODREDBE

Članak 16.
	U objektima koji se koriste kao stambeni i kao poslovni prostor, naknada se obračunava posebno za stambeni, posebno za poslovni  prostor.
	U objektima koji se koriste kao poslovni prostor, naknada se obračunava posebno za proizvodni, posebno za poslovni prostor za ostale namjene.

Članak 17.
	Danom stupanja na snagu prestaje važiti Odluka o komunalnoj naknadi („Službeni glasnik“ Općine Polača, broj 1/19).

Članak 18.
	Ova Odluka stupa na snagu osmog dana od dana objave u „Službenom glasniku“ Općine Polača.



KLASA:
URBROJ:
Polača, 
OPĆINA POLAČA
OPĆINSKO VIJEĆE
									         PREDSJEDNIK
									          Općinskog vijeća
									        Denis Kulaš, mag.oec.










	






